SCC: รับข่าวลบมากพอแล้ว มีโอกาสรีบาวด์ขาดทุนสต๊อกลดลง กำไร Q4/58 ยังดี-มีปันผล
โบรกฯมอง SCC รับข่าวลบมากพอแล้ว มีโอกาสรีบาวด์ ขาดทุนสต๊อกลดลง กำไร Q4/58 ยังดี มีปันผล
22 ม.ค. 2559

บล.เคจีไอ (ประเทศไทย) ระบุในบทวิเคราะห์ (22 ม.ค.) แนะนำหุ้นบริษัท ปูนซิเมนต์ไทย จำกัด(มหาชน) หรือ SCC (เป้าพื้นฐาน 620 บาท) ฝ่ายวิจัยประมาณการกำไรไตรมาส 4/58 ยังเติบโตได้ราว 4.1% จากไตรมาสเดียวกันในปีก่อน และ 2.4% จากไตรมาสก่อน เป็น 9.2 พันล้านบาท แม้ Spread ปิโตรเคมีในไตรมาส 4/58 จะแย่กว่าที่ฝ่ายวิจัยคาดก่อนหน้า ผลขาดทุนสต๊อกที่ลดลง และเงินปันผลจากการลงทุนในไตรมาสนี้ เป็นปัจจัยหลักที่ทำให้ฝ่ายวิจัยฯประเมินว่ากำไรไตรมาสนี้ยังโต
ฝ่ายวิจัยปรับประมาณการกำไรปี 59 ลงเล็กน้อยราว 6% เป็นผลจากสมมติฐานน้ำมันที่ลดลง แต่ยังคงมุมมองบวกต่อ Spread ปิโตรเคมี คาดปันผลครึ่งปีหลังของปี 58 ราว 7-7.3 บาท/หุ้น ขณะที่ประเมินราคาหุ้นรับข่าวลบเรื่อง Spread ปิโตรเคมีที่ลดลงในไตรมาส 4/58 ไปพอสมควรแล้ว มีโอกาสรีบาวด์ที่แนวรับ 402 บาท แนวต้าน 440 บาท แต่กรณีเลวร้ายหากต่ำกว่า 402 บาท แนะนำ “รอซื้อแนวรับถัดไป” โดยประเมินแนวรับถัดไปที่บริเวณ 380 บาท